kardosdrur/scandi-wiki huggingface dataset:
The Selection

The Selection er en bogserie skrevet af den amerikanske forfatter Kiera Cass (født 1981). Der er fem bøger i serien: Udvælgelsen (2012), Eliten (2013), Den eneste ene (2014), Arvingen (2015) og Kronen (2016). I de tre første bøger følger man hovedpersonen America og hendes udvikling som person. Derefter ændrer bøgerne hovedperson til Americas datter, Eadlyn. Den første bog finder sted i år 2104 i landet Illea (nutidens Amerika). Bogserien handler om ung kærlighed, dystopi, forskellen mellem samfund og om, hvordan folk kan ændre sig til det bedre. Målgruppen er fra ca. 12 år og op. Bogserien findes på dansk som hardback, paperback, e-bog, lydbog og er i øjeblikket i gang med at blive filmatiseret af Netflix.

Referencer 

Romaner fra USA
Ungdomsromaner
Romanserier
Det armenske højland

Det armenske højland (armensk: Հայկական լեռնաշխարհ – Haykakan Lernachkharh, russisk: Армянское нагорье – Armjanskoje Nagorje) også kaldt Det armenske plateau, er et højland i Sydvest-Asien, mellem Lille Kaukasus i nordøst og Taurusbjergene i sydvest.

Det dækker et område på 400.000 km², og ligger på en gennemsnithøjde på mellem 1.500 og 2.000 meter. Det højeste punkt er bjerget Ararat på 5.137 meter. Det er dannet af en blanding af lavaplateauer, vulkankegler, og bjergkæder formet gennem foldning og forkastning. Landskabet karakteriseres af bjergstepper og halvørkener. De tre store søer Sevansøen, Vansøen og Urmiasøen ligger i tektoniske sænkninger.

En stor del af Det armenske højland ligger i regionen Østanatolien i Tyrkiet, og det omfatter også det nordvestlige Iran, hele Armenien, det sydlige Georgien og den vestlige del af Aserbajdsjan. De østlige dele kaldes også Det transkaukasiske højland.

Det armenske plateau er kaldt «Jernalderens episenter», eftersom det ser ud til at være her at fremstilling af jern først begyndte i slutningen af det 2. årtusind f.Kr..

I 1980'erne gav undervisningsministeriet i Tyrkiet ordre om at stednavne som kunne minde om de før-tyrkiske folkeslag i landet, som «Det armenske højlandt» (armenere) og «De pontiske bjerge» (pontiske grækere), skulle fjernes fra atlas i tyrkiske skoler. Den officielle tyrkiske betegnelse på Det armenske højland er som følge af dette «Det østanatolske højland». Den traditionelle østgrænse for Anatolien har været en linje fra İskenderunbugten til Artvin ved Sortehavet, og Det armenske højland er ikke blevet regnet som en del af Anatolien.

Fra højlandet stammer hunderacen Gampr.

Kilder og henvisninger 

Aserbajdsjans geografi
Bjerge i Iran
Bjerge i Tyrkiet
Armeniens geografi
Først til Månen

Først til Månen (spansk: Atrapa la bandera) er en animationsfilm fra 2015 instrueret af Enrique Gato.

Medvirkende

Danske stemmer 

 Nicolas Markovic som Mike Goldwing
 Mia Aunbirk som Amy González
 Søren Sætter-Lassen som Frank Goldwing
 Helmer Solberg som Marty Farr
 Mikkel Boe Følsgaard som Richard Carson
 Lars Mikkelsen som Scott Goldwing
 Torbjørn Hummel som Admiral
 Søren Sætter-Lassen som Analytiker
 Daniel Vognstrup Jørgensen som Arbejder

Engelske stemmer 

 Lorraine Pilkington som Mike Goldwing
 Sam Fink som Richard Carson III
 Phillippa Alexander som Amy González
 Rasmus Hardiker som Marty Farr
 Paul Kelleher som Frank Goldwing

Referencer

Eksterne henvisninger 

Film fra 2015
Animationsfilm
Børnefilm fra Spanien
Ivan Damgård

Ivan Bjerre Damgård (født 17. april 1956) er en dansk kryptograf, professor på Institut for Datalogi på Aarhus Universitet og violinist.

Uddannelse og karriere 
Han læste matematik på Aarhus Universitet med bifag i musik og datalog, hvor han blev færdig i 1983. Han påbegyndte herefter sit Ph.d.-studie i 1985 samme sted, og var undervejs på CWI i Amsterdam i 1987. Han færdiggjorde sin Ph.d. i maj 1988 med titlen Ubetinget beskyttelse i kryptografiske protokoller, og han har arbejdet på Aarhus Universitet siden. Damgård blev udnævnt til professor i 2005.

Han er bl.a. kendt for Merkle–Damgård konstruktion, der anvendes i de fleste moderne kryptografiske hashfunktioner som SHA-1 og MD5. Han opdagede strukturen uafhængigt af Ralph Merkle og udgav det i 1989.

Ivan Damgård er også en af grundlæggerne af virksomheden Cryptomathic.

Han modtog Villum Kann Rasmussens Årslegat i 2018.

I 2010 blev han udnævnt til IACR Fellow.

Musikalsk karriere 
Damgård er desuden en dygtig violinist, der spiller folkemusik.

Han blev udnævnt som en af landets Rigsspillemænd i 2014.

Han modtog prisen som Årets danske komponist for albummet Jydsk på næsen/ Spillemandsmessen ved Danish Music Awards Folk i 2007.

Referencer

Eksterne henvisninger 
 Ivan Damgårds hjemmeside
 Ivan Damgård på Aarhus Universitets hjemmeside.
 
 A list of publications of Ivan Damgård
 

Alumni fra Aarhus Universitet
Professorer fra Aarhus Universitet
Dataloger fra Danmark
Modtagere af Villum Kann Rasmussens Årslegat til Teknisk og Naturvidenskabelig Forskning
Violinister fra Danmark
Folkemusikere fra Danmark
Peter Norman Sørensen

Peter Norman Sørensen (født 1. december 1968 i Skovlunde) er en dansk økonom. Han er professor i finansiering ved Økonomisk Institut på Københavns Universitet, hvor han forsker i emnet asymmetrisk information og især dets betydning på de finansielle markeder.
 
I 2012 modtog han den prestigefulde danske forskningspris EliteForsk-prisen.

Karriere 

Peter Norman Sørensen er student fra Nørre Gymnasium og uddannet cand.scient.oecon. (matematik-økonom) fra Københavns Universitet i 1992. I 1996 tog han en Ph.D.-grad i økonomi ved Massachusetts Institute of Technology (MIT). Han var Prize Research Fellow ved Nuffield College på University of Oxford  1995-1997. Derefter var han ansat som adjunkt på Økonomisk Institut på Københavns Universitet 1998-99, lektor sammesteds 1999-2006 og professor fra 2006. I 2015-2019 var han viceinstitutleder på Økonomisk Institut.

I 2012 modtog han som en af fem danske forskere den største og mest prestigefulde danske forskningspris, EliteForsk-prisen.

Forskning 
Peter Norman Sørensens forskning omhandler især fænomenet asymmetrisk information på bl.a. finansielle markeder. Et hovedemne er flok- eller hordeadfærd i store grupper af individer. Et andet hovedemne er opbygning af et godt omdømme blandt økonomiske og finansielle eksperter og rådgivere. Et tredje hovedemne er, hvordan priser på værdipapirer reagerer på privat og offentlig information.

I 2015 modtog han en forskningsbevilling på 5,7 mio. kr. fra Danmarks Frie Forskningsfond under Sapere Aude-programmet til at forske i virkningen af en finansiel transaktionsskat.

Sørensen har blandt andet offentliggjort sine videnskabelige bidrag i de førende økonomiske videnskabelige tidsskrifter Econometrica, American Economic Review og Economic Journal.

Privatliv 

Sørensen er søn af Danske Banks tidligere ordførende direktør Knud Sørensen. Han er gift og har to børn. Han er amatørmusiker i sin fritid.

Kilder

Eksterne henvisninger 

 Peter Norman Sørensens hjemmeside ved Københavns Universitet

Professorer fra Københavns Universitet
Økonomer fra Danmark
Modtagere af EliteForsk-prisen
Luxembourg Rundt 2020

Luxembourg Rundt 2020 var den 80. udgave af det luxembourgske landevejscykelløb. Løbet foregik i perioden 15. til 19. august 2020. Løbet var en del af UCI ProSeries 2020 og var i kategorien 2.Pro. Den samlede vinder af løbet blev italienske Diego Ulissi fra .

Ryttere og hold

Etaperne

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Eksterne henvisninger 
 
 

2020
UCI ProSeries 2020
Charles af Luxembourg

Prins Charles af Luxembourg (Charles Jean Philippe Joseph Marie Guillaume; født 10. maj 2020) er det eneste barn af Guillaume af Luxembourg og Stéphanie af Luxembourg. 

Han blev født på Grand Duchess Charlotte Maternity Hospital i Luxembourg By. Han er nr. 2 i arvefølgen til tronen i Luxembourg.  Hans fødsel blev fejret af en salut med 21 kanoner i Fort Thungen i Kirchberg.

Den 19. september 2020 blev prins Charles døbt ved klosteret St. Maurice og St. Maurus af Clervaux i Luxembourg.
Hans faddere er hans moster grevinde Gaëlle de Lannoy og hans farbror prins Louis af Luxembourg.

Referencer

Eksterne henvisninger 
 Prince Charles - Official website of the Grand Ducal Palace

Prinser af Luxembourg
Huset Bourbon-Parma
Huset Nassau–Weilburg–Merenberg–de Torby
Personer fra Luxembourg (by)
Victor Schertzinger

Victor L. Schertzinger (født 8. april 1888, død 26. oktober 1941) var en amerikansk komponist, filminstruktør, filmproducer og manuskriptforfatter. Hans film inkludere Paramounts Stjerneparade (medinstruktørt, 1930), Kærlighedens Symfoni (1934) og En plads i solen (1937) med James Cagney.
Hans to bedst kendte sange er I remember youog Tangerine, begge med tekst af Johnny Mercer, og med i hans sidste film The Fleet's In (1942).

I 1935 var han nomineret til en Oscar for bedste instruktør.

Liv og karriere 
Schertzinger blev født i Mahanoy City, Pennsylvania, som barn af musikalske forældre af Pennsylvania Dutch-herkomst, tiltrak han sig opmærksomheden som et vidunderbarn på violin i en alder af fire år.
Som otteårig var han violinist i flere orkestre inklusiv Victor Herberts orkester og John Philip Sousas band. I sine teenageår gik han på Brown Preparatory School i Philadelphia, og gav violinkoncerter mens han turnerede i Amerika og Europa.

Schertzinger studerede musik ved universitetet i Bruxelles. Han fortsatte med at markere sig som en koncertviolinist og derefter også som en symfonidirigent.
Han arbejdede også som sangskriver og tilføjede tre sange med tekster af producenten Oliver Morosco til L. Frank Baum og Louis F. Gottschalks musical The Tik-Tok Man of Oz.
Hans første møde med filmindustrien kom i 1916 da Thomas Ince bestilte ham til at komponere den orkestrale akkompagnement til hans store stumfilm, Menneskehedens Svøbe.
Fortsat under Inces ansættelse blev Schertzinger hovedinstruktør for de populære Charles Ray-film.

Efter introduktionen af lydfilm, blev Schertzinger ved med at instruere, men begyndte også at komponere sange til film, og nogæe gange var han også manuskriptforfaetter of filmproducer. Selvom han arbejdede tæt sammen med Paramount Pictures, tilbragte Schertzinger 1930'erne som Freelancer. Nogle af hans bedste film som Kærlighedens Symfoni fra 1934 og Mikadoen fra 1939 viste hans store kendskab til musikkens verden.

Schertzinger giftede sig med Julia E. Nicklin, med hvem han var gift med til sin død. De fik to døtre, Patricia og Paula, i begyndelsen af 1920'erne.

Schertzinger døde uventet af et hjerteanfald i Hollywood i en alder af 53 år, da han lige havde afslutte arbejdet på The Fleet's In''. Han havde instrueret 89 film, og havde komponeret musik til mere end 50 film. Han blev begravet på
Forest Lawn Memorial Park.

Hollywood Walk of Fame har en stjerne til Schertzinger ved 1611 Vine Street.

Referencer

Eksterne henvisninger 
 

Kategiri:Komponister fra USA

Filmproducere fra USA
Filminstruktører fra USA
Manuskriptforfattere fra USA
Musikere fra USA
Oscarvindere
Tell Aswad

Tell Aswad (Arabic: تل أسود, "Black hill"), Su-uk-su eller Shuksa er en Forhistorisk NeolitiskTell på cirka 5 hektar. Den ligger omkring 48 kilometer fra Damascus i Syrien, ved en biflod til .

De seneste store fund har ført til genovervejelse af dateringen af Tell Aswad. Nyeste resultater ved kulstof14-datering viser tegn for perioden  (Pre-Pottery Neolithic A, PPNA), og dateres til at mindst være fra 9500-8700 før vor tidsregning.

Kilder og henvisninger 

Syriens historie
Byhøje
R. M. Williams

R. M. Williams er en australsk virksomhed, der producerer sko og tøj. Det er særlig kendt for at fremstille chelsea boots. Virksomheden blev grundlagt af Reginald Murray "R.M." Williams og siden april 2013 har det været en del af Louis Vuitton Moet Hennessy Group.

Referencer

Eksterne henvisninger 
 

Beklædningsvirksomheder fra Australien
Fodtøjsmærker
Etableret i 1932
LVMH-selskaber
Detailvirksomheder fra Australien
Hovmantorp Station

Hovmantorp Station er en jernbanestation i Hovmantorp

fra Hovmantorp Station kører der Øresundstog mod Kalmar og Helsingør og Regionaltog mod Göteborg

Jernbanestationer i Sverige
Kasper Frederik Colding

Kasper Frederik Colding (1984), dansk producent indenfor TV, film, reklamer, og bøger.

Uddannet fra Copenhagen Business School i 2009.

Arbejdede som producent og brandmanager på produktionsselskabet Douglas Entertainment (2010-2015).

2015: Stiftede produktionsselskabet Marvin Entertainment med Casper Christensen.

Producerer Film og TV med partneren Jesper Zartov fra deres fælles produktionsselskab, The Bunch.

TV 
Modtog TV-prisen for DR3 programmet Aburdistan med Kristoffer Eriksen, 2013.

Har produceret TV programmer for Zulu, TV2, Discovery, DR, Viaplay

I 2016 modtog Kasper Frederik Colding prisen Pionærstafetten ved TV festivallen for serien "Lige Over Grænsen"

Reklame 
Udviklede og producerede den prisbelønnet Brandet Content serie "Lige Over Grænsen" med Casper Christensen i 2015

Bøger 

 Elmer Baltazar - Rejsen Arkadia (Carlsen)
 Elmer Baltazar - Truslen fra Kragoria (Carlsen
 Når Skærmene Styrer Familien (Story House)
 Niller på Nettet (Carlsen)

Referencer

Eksterne henvisninger 
 

Tv-producere fra Danmark
Jane Bolander

Jane Bolander (født 5. maj 1965 i Skagen) er en dansk ekspert i skatteret. 
Hun er ansat som professor på Copenhagen Business School og har siden 1. januar 2020 været formand for Skatterådet.
Bolander har været forfatter til Skat ved gældseftergivelse og medforfatter til Lærebog om indkomstskat.
Derudover har hun bidraget til bogen Commercial and Economic Law in Denmark,
været redaktør på Yearbook for Nordic Tax Research 2012
og skrevet flere artikler blandt andet i Tidsskrift for Skatter Og Afgifter.

Henvisninger  

Personer fra Skagen
Advokater fra Danmark
Ansatte ved Copenhagen Business School
Juristen

Juristen er et dansk juridisk tidsskrift.
Det udgives af Djøf Forlag.
Ansvarshavende redaktør er professor, dr.jur. Jens Kristiansen fra Københavns Universitet.
Det udkommer 6 gange om året.

Medlemmer af Djøf har gratis adgang til onlineudgaven.

Henvisninger 

Tidsskrifter fra Danmark
Florentinske Nætter

Florentinske Nætter (originaltitel The Affairs of Cellini) er en amerikansk komediefilm fra 1934, instrueret af Gregory La Cava. Den har Frank Morgan, Constance Bennett, Fredric March, Fay Wray og Louis Calhern i hovedrollerne.
Manuskriptet blev skrevet af Bess Meredyth, baseret på skuespillet The Firebrand of Florence af Edwin Justus Mayer.

Filmen blev nomineret til 4 Oscars: Bedste mandlige hovedrolle (Frank Morgan), bedste fotografering (Charles Rosher), bedste scenografi (Richard Day) og bedste lydoptagelse i 1935.

Referencer

Eksterne henvisninger 
 

Amerikanske film fra 1934
Komediefilm fra USA
Film fra United Artists
Engelsksprogede film
Sort-hvide film fra USA
Damiano Caruso

Damiano Caruso (født 12. oktober 1987) er en professionel cykelrytter fra Italien, der er på kontrakt hos .

Han er kommet på andenpladsen i løb som Tirreno-Adriatico og Schweiz Rundt, samt på en etape i Giro d'Italia 2019. Caruso er noteret for én professionel sejr, som kom på 5. etape af 2013-udgaven af Settimana Internazionale Coppi e Bartali.

Referencer

Eksterne henvisninger 

 

Mandlige cykelryttere fra Italien
Cykelryttere ved sommer-OL 2016
Cykelryttere ved sommer-OL 2020
Deltagere for Italien ved sommer-OL 2016
Deltagere for Italien ved sommer-OL 2020
Lessebo station

Lessebo Station er en jernbanestation i Lessebo, Sverige.

Fra Lessebo Station kører der Øresundstog, regionaltog og busser

Jernbanestationer i Sverige
Emmaboda Station

Emmaboda station er en jernbanestation i Sverige i Emmaboda kommun

Fra Emmaboda station kører der øresundstog, regionaltog og Krösatåg.

Jernbanestationer i Sverige
CoVAXIX

CoVAXIX er navnet på Statens Serum Instituts (SSI) vaccinekandidat under udvikling for sygdommen, der kendes som COVID-19, og fremkaldes at virusset SARS-CoV-2. Vaccinekandidaten er en af to danske, den anden kendt som ABNCoV2. Kandidaten har dog kun vist lovende resultater for dens virkning i de indledende forsøg under udviklingen men den er endnu ikke godkendt til mennesker, eller er bevist at virke på mennesker som ønsket. Vaccinekandidaten blev klar til menneskeforsøg i november 2020, selvom det er imponerende hurtigt i forhold til alle tidligere vaccineudviklingsprogrammer, er CoVAXIX dog ikke den første godkendte og ibrugtagne vaccine mod COVID-19, da en håndfuld vacciner blev godkendt i de sidste uger af 2020.

Statens Serum Institut offentliggjorde navnet i juli 2020, efter flere måneders ihærdig arbejde, og skriver at vaccinekandidaten på det tidspunkt virker meget lovende, og man vil gå hastig videre med dyreforsøg på aber. Vaccinekandidaten har ved de indledende forsøg på mus, vist samme eller bedre immunitet, som menneskekroppens immunforsvar selv opnår efter et sygdomsforløb. Statens Serum Institut vil løbende følge op på deres arbejde og fremgang på deres nyhedsafsnit på deres hjemmeside under nyheder.

CoVAXIX er udviklet som en DNA-vaccine. Denne type vaccine er en teknik, der først fornylig er modnet, og benyttes også af andre forskergrupper, der ligeledes udvikler vacciner til SARS-CoV-2. Metoden går på at sammensætte et DNA sæt, som efterligner viraets kendetegn for kroppen immunforsvar, således at det påbegynder de modstandsværktøjer, kroppen kan udvikle for at bekæmpe sygdommen. Når kroppen herefter bliver udsat for den rigtige smitte, kender kroppens immunforsvar allerede disse værktøjer, og kan sætte øjeblikkelig i gang, og dermed undgå det hårde sygdomsforløb, man normalt oplever. Modsat tidligere vacciner, er der ikke tale om en "svækket" udgave af sygdommen, eller en anden variant af sygdommen. CoVAXIX betegnes derfor som en "ikke levende vaccine".

Kilder og henvisninger

Vacciner
Mikado (spil)

Mikado er et europæisk spil, der går ud på at samle pinde op ude at røre de andre pinde i spillet. Pindene i spillet har samme lændge og er mellem 17 og 20 cm lange.

Spillet blev i 1936 købt i Ungarn (hvor det blev kaldt Marokko) af en amerikansk virksomhed, der kaldte spillet pick-up sticks. Navnet "Mikado" blev formentlig undgået, da andre havde varemærkerettighederne til navnet. Spillet kaldes "Mikado" efter den blå pind med den højeste pointværdi, "Mikado", titlen for Japans Kejser.

Referencer 

Spil og lege
Dihydroxyacetonefosfat

Dehydroxyacetonefosfat (DHAF, eller DHAP (fra engelsk dehydroxyacetone phosphate), også kaldet glycerolfosfat i ældre tekster) er en anion med formlen HOCH2C(O)CH2OPO32-. Denne anion er involveret i mange stofskifteveje, heriblandt Calvin-cyklus i planter og glykolyse. Den er dihydroxyacetones fosfatester.

Opgave i glykolysen
Dihydroxyacetonefosfat ligger i glykolysens stofskiftevej, og er et af de to produkter, der skabes af reduceringen af fruktose-1,6-bifosfat, sammen med glycerolaldehyd-3-fosfat. Det isomeriseres hurtigt til glycerolaldehyd-3-fosfat - en proces, der kan vendes i modsat retning.

Kilder

Fotosyntese
Alfa-hydroxy-ketoner
Organofosfater
Fosfatestere
Fri-, høj- og efterskolelærer

En lærer der underviser på "de frie skoler", kan kaldes en Fri-, høj- og efterskolelærer. Det er altså lærere på friskoler, højskoler og efterskoler. Der findes kun ét uddannelsessted i Danmark der uddanner disse, som er Den frie Lærerskole i Ollerup på Sydfyn.

Uddannelse i Danmark
Manhattan Melodrama

Manhattan Melodrama er en amerikansk kriminalfilm fra 1934, instrueret af W. S. Van Dyke og produceret af Metro-Goldwyn-Mayer. Den har Clark Gable, William Powell og Myrna Loy i hovedrollerne.
Filmen havde også en tidlig rolle til Mickey Rooney, der spillede Gables karakter som barn. Filmen handler om to forældreløse drenge der forbliver venner selvom de er vokset på på hver sin side af loven og forelsker sig i den samme kvinde.

Manuskriptet er baseret på en historie af Arthur Caesar, der vandt en Oscar for bedste historie i 1935.

Referencer

Eksterne henvisninger 
 

Amerikanske film fra 1934
Dramafilm fra USA
Kriminalfilm fra USA
Engelsksprogede film
Sort-hvide film fra USA
Perleløg

Perleløg er en løgart, der dyrkes i køkkenhaver eller købes, og bruges i madlavning. Den er som andre løg sprød og skarp i smagen, men benyttes flittigt i syltning, hvor smagen ændres til sødlig, og kan derefter tilsættes mange retter. De kan oftest købes syltede på glas.

Planten adskiller sig fra andre løgarter, ved at sætte små sideløg, som netop er dem der høstes.

Referencer 

Løg
En synder med charme

En synder med charme (originaltitel Hide-Out) er en amerikansk romantisk kriminalfilm fra 1934, instrueret af W. S. Van Dyke. Den har Robert Montgomery og Maureen O'Sullivan i hovedrollerne.
En ung Mickey Rooney havde også en rolle i filmen.

Manuskriptet blev skrevet af Mauri Grashin, der blev nomineret til en Oscar for bedste historie i 1935.
Filmen blev genindspillet i 1941 som I'll Wait for You.

Referencer

Eksterne henvisninger 
 

Amerikanske film fra 1934
Dramafilm fra USA
Kriminalfilm fra USA
Romantiske film fra USA
Engelsksprogede film
Sort-hvide film fra USA
Den rigeste pige i verden

Den rigeste pige i verden (originaltitel The Richest Girl in the World) er en amerikansk romantisk komediefilm fra 1934, instrueret af William A. Seiter. Den har Miriam Hopkins og Joel McCrea i hovedrollerne.

Manuskriptet blev skrevet af Norman Krasna, der blev nomineret til en Oscar for bedste historie i 1935.
Filmen blev genindspillet i 1944 som Bride by Mistake med Laraine Day og Alan Marshal.

Referencer

Eksterne henvisninger 
 

Amerikanske film fra 1934
Komediefilm fra USA
Romantiske film fra USA
Romantiske komediefilm fra USA
Engelsksprogede film
Sort-hvide film fra USA
Nybro station

'Nybro station er en jernbanestation i Nybro i Kalmar län Sverige.

Fra Nybro Station kører der Øresundstog, Krösatåg og regionaltog.

Jernbanestationer i Sverige
Kærv

En kærv er en skæring eller uddybning i en genstand, der har et specifikt brugsformål. De fleste forbinder kærv med den fordybning, skæring eller anden udformning, der er på hovedet (toppen) at en skrue, som forbindes til skruetrækkeren. Andre eksempler på kærv er den skæring, der er på løbet af et gevær, som bruges til at sigte med. At udarbejde en fordybning til et specifikt brug, eksempelvis at skære en smal rille i en gren, til brug i haven, er også at skære en kærv.

Skruer
Eva Bjørn Vedel Jensen

Eva Bjørn Vedel Jensen (født 14. juni 1951, Esbjerg) er en dansk matematiker og professor på Aarhus Universitet, der bl.a. forsker i stereologi og stokastisk geometri.

Uddannelse og karriere 
Jensen blev uddannet cand.scient. på Aarhus Universitet i 1976. Hun blev dr.scient. samme sted i 1987.

Hun blev ansat som lektor på AAU i 1979 og blev siden udnævnt til først docent og senere forskningsprofessor, førhun i 2003 blev udnævnt til professor på Institut for Matematiske Fag.

Hun har været leder af af T.N. Thiele Centret for Anvendt Matematik i Naturvidenskaberne.

Han var medlem af Forskningsrådet for Teknologi og Produktion 2013-2018. Hun har skrevet knap 100 videnskabelige artikler og udgivet to bøger.

Hun er medlem af Videnskabernes Selskab.

Hæder 
1999: Direktør Ib Henriksens Forskerpris
2009: Villum Kann Rasmussens Årslegat, Villum Fonden
2010: Ridder af Dannebrog

Referencer 

Personer fra Esbjerg
Alumni fra Aarhus Universitet
Professorer fra Aarhus Universitet
Modtagere af Villum Kann Rasmussens Årslegat til Teknisk og Naturvidenskabelig Forskning
Riddere af Dannebrog
Matematikere fra Danmark
Medlemmer af Videnskabernes Selskab
Projekt Jurabog

Projekt Jurabog er et dansk projekt der søger at digitalisere ældre bøger indenfor det juridiske område.
Initiativet til projektet blev taget af Mads Bryde Andersen i 2016 og sikrede sig finansiering gennem Dreyers Fond.
I styregruppe er nu foruden Mads Bryde Andersen Morten Rosenmeier og repræsentanter fra Det Kongelige Bibliotek, DJØFs forlag, KarnovGroup og G.E.C. Gads Forlag.

En hjemmeside er oprettet under Københavns Universitet hvor de digitaliserede værker er tilgængelige.

Eksempler på digitaliserede udgaver

Eksterne links 
 https://jura.ku.dk/jurabog/

Henvisning 

Digitale biblioteker